Croesewir ceisiadau gan bawb sydd â sgiliau, galluoedd, profiad a/neu gymwyseddau perthnasol posibl i wneud y rôl.

Ebostiwch eich ffurflen gais wedi ei llenwi a chopi o’ch CV i jobs@learningandwork.org.uk. Ni fydd CVs heb ffurflen gais wedi ei llenwi’n llawn yn cael eu hystyried. Fel arfer, ni fydd ceisiadau a gyflwynir ar ôl y dyddiad cau yn cael eu hystyried.

---------------------------------------------------------------------------------------

Cais am gyflogaeth fel: **Rheolwr Polisi (Contract Tymor Sefydlog 12 Mis)**

Dyddiad cau ac amser: **10am ar ddydd Mawrth 21 Mawrth 2023**

---------------------------------------------------------------------------------------

## **SUT CLYWSOCH CHI AM Y SWYDD HON? *Nodwch isod***

|  |
| --- |
|       |

## **MANYLION PERSONOL**

|  |  |
| --- | --- |
| Cyfenw neu enw’r teulu: |       |
| Enw(au) cyntaf: |       |
| Mr/Mrs/Miss/Ms/Arall (cliciwch dewis) |       nodwch arall yma       |
| Llinell 1 y cyfeiriad: |       |
| Llinell 2 y cyfeiriad: |       |
| Tref/Dinas: |       |
| Sir: |       |
| Cod post: |       |
| Rhif ffôn cartref: |       |
| Rhif ffôn symudol: |       |
| Rhif ffôn y gwaith: |       |
| Cyfeiriad ebost: |       |

## **CWESTIYNAU ASESU GORFODOL AR GYFER Y RHESTR FER**

Mae’r 3 chwestiwn yma’n orfodol ac mae’n rhaid eu **cwblhau’n llawn** er mwyn i’ch cais gael ei ystyried ar gyfer rhestr fer. Dyma eich cyfle i deilwra eich atebion i ddangos sut rydych yn bodloni’r gofynion yn y swydd-ddisgrifiad a’r fanyleb person. **Ysgrifennwch ddim mwy na ½ ochr fesul ateb.**

1. Pam ydych chi’n gwneud cais am y swydd hon a sut mae eich sgiliau a’ch profiad yn berthnasol i’r rôl hon?

1. Pa gyfleoedd y gallwch eu nodi i ddadlau o blaid newid polisi ym maes iechyd a gwaith dros y ddwy flynedd nesaf?

1. Disgrifiwch enghraifft lle’r ydych wedi bod yn gysylltiedig ag eirioli dros newid polisi yn llwyddiannus. Pa ffactorau neu weithredoedd gyfrannodd at ei lwyddiant?

**HAWL I WEITHIO**

A oes gennych yr hawl i weithio yn y DU? Oes [ ] Nac oes [ ]

***D.S. Os ydych yn llwyddo i gael rôl yn L&W, bydd angen i chi ddarparu prawf o’ch Hawl i Weithio yn y DU yn unol â gofynion y Swyddfa Gartref.***

**CYFLE CYFARTAL**

Rhowch wybod i ni a oes unrhyw ‘addasiadau rhesymol’ y gallwn eu gwneud i’ch cynorthwyo gyda’ch cais neu gyda’n proses recriwtio e.e. mewn cyfweliad

|  |
| --- |
|       |

Rhowch wybod i ni a oes unrhyw ddyddiadau pan na fyddwch ar gael ar gyfer cyfweliad

|  |
| --- |
|       |

Nodwch y lleoliad yr ydych yn gwneud cais amdano (e.e. Caerlŷr, Llundain neu Gaerdydd)

|  |
| --- |
|       |

**CYFNOD RHYBUDD / DYDDIAD CYCHWYN POSIBL**

Beth yw eich cyfnod rhybudd a phryd gallech chi ddechrau gweithio i ni?

|  |
| --- |
|       |

**DEDDF ADSEFYDLU TROSEDDWYR**

|  |
| --- |
| Ydych chi erioed wedi cael eich canfod yn euog o drosedd nad yw’n euogfarn wedi’i ddisbyddu o fewn telerau Deddf Adsefydlu Troseddwyr 1974? Ydw [ ] Nac ydw [ ]Os ydych, rhowch y manylion llawn mewn llythyr ar wahân a’i anfon at:Emma Dunn, Rheolwr AD - hr.team@learningandwork.org.uk |

**DATGANIAD**

Mae fy llofnod isod yn cadarnhau bod yr holl wybodaeth a roddwyd ar y ffurflen gais yma yn wir ac yn gyflawn. Rwy’n deall y gallai unrhyw anwiredd neu hepgoriad pwrpasol wneud fy nghais yn anghymwys neu arwain at fy niswyddo. Rwy’n cadarnhau bod gennyf hawl i weithio yn y DU ac y gallaf ddarparu dogfennau gwreiddiol i gadarnhau hyn. Rwyf hefyd yn deall bod fy nghyflogaeth yn destun geirdaon sydd yn foddhaol i Dysgu a Gwaith. Rwyf yn cadarnhau fy mod wedi darllen, deall, a derbyn y termau a nodir yn yr Hysbysiad Preifatrwydd (atodiad un).

**Llofnod**       **Dyddiad**

**ATODIAD UN – HYSBYSIAD PREIFATRWYDD**

**Rheolwr data: National Learning and Work Institute, 3rd Floor, Arnhem House, 31 Waterloo Way, LE1 6LP**

**Swyddog diogelu data: Paul Cleminson, National Learning and Work Institute, 3rd Floor, Arnhem House, 31 Waterloo Way, LE1 6LP**

Fel rhan o unrhyw broses recriwtio, mae’r sefydliad yn casglu ac yn prosesu data personol yn ymwneud ag ymgeiswyr swyddi. Mae’r sefydliad wedi ymrwymo i fod yn dryloyw am y ffordd y mae’n casglu a defnyddio’r data a thuag at fodloni ei rwymedigaethau diogelu data.

**Pa wybodaeth mae’r sefydliad yn ei chasglu?**

Mae’r sefydliad yn casglu amrywiaeth o wybodaeth amdanoch chi. Mae hyn yn cynnwys:

* eich enw, cyfeiriad a’ch manylion cyswllt, yn cynnwys cyfeiriad ebost a rhif ffôn;
* manylion eich cymwysterau, eich sgiliau, eich profiad a’ch hanes cyflogaeth;
* gwybodaeth am lefel eich tâl presennol, yn cynnwys hawl i fudd-daliadau;
* a oes gennych anabledd y mae angen i’r sefydliad wneud addasiadau rhesymol ar ei gyfer yn ystod y broses recriwtio neu beidio;
* gwybodaeth am eich hawl i weithio yn y DU; a
* gwybodaeth monitro cyfle cyfartal, yn cynnwys gwybodaeth am eich tarddiad ethnig, cyfeiriadedd rhywiol, iechyd, a’ch crefydd neu gred.

Mae’r sefydliad yn casglu’r wybodaeth yma mewn amrywiaeth o ffyrdd. Er enghraifft, gallai data gael ei gynnwys mewn ffurflenni cais, CVs neu grynodebau, a geir o’ch pasbort neu ddogfennau hunaniaeth eraill, neu a gesglir trwy gyfweliadau neu fathau eraill o asesiad, yn cynnwys profion.

Bydd y sefydliad hefyd yn casglu data personol amdanoch chi o drydydd partïon, fel geirdaon a ddarperir gan gyn-gyflogwyr, gwybodaeth gan ddarparwyr cefndir cyflogaeth a gwybodaeth o wiriadau cofnodion troseddol. Bydd y sefydliad yn ceisio gwybodaeth gan drydydd partïon unwaith y bydd cynnig o swydd wedi cael ei wneud i chi yn unig a bydd yn eich hysbysu ei fod yn mynd i wneud hynny.

Bydd data’n cael ei storio mewn amrywiaeth o leoedd gwahanol, yn cynnwys ar eich ffurflen gais, mewn systemau rheoli AD ac ar systemau TG eraill (yn cynnwys SharePoint ac ebost).

**Pam mae’r sefydliad yn prosesu data personol?**

Mae angen i’r sefydliad brosesu data i gymryd camau ar eich cais chi cyn mynd i mewn i gontract gyda chi. Mae angen iddo hefyd brosesu eich data i fynd i mewn i gontract gyda chi.

Mewn rhai achosion, mae angen i’r sefydliad brosesu data er mwyn sicrhau ei fod yn cydymffurfio â’i rwymedigaethau cyfreithiol. Er enghraifft, mae’n ofynnol arno wirio cymhwysedd ymgeisydd llwyddiannus i weithio yn y DU cyn i’r gyflogaeth ddechrau.

Mae gan y sefydliad fudd dilys yn prosesu data personol yn ystod y broses recriwtio a thros gadw cofnodion o’r broses. Mae prosesu data gan ymgeiswyr swyddi yn galluogi’r sefydliad i reoli’r broses recriwtio, asesu a chadarnhau addasrwydd ymgeisydd ar gyfer cyflogaeth a phenderfynu i bwy i gynnig swydd. Gall fod angen i’r sefydliad hefyd brosesu data gan ymgeiswyr swyddi i ymateb i hawliau cyfreithiol ac amddiffyn yn eu herbyn.

Os yw’r sefydliad yn dibynnu ar fuddiannau dilys fel rheswm dros brosesu data, mae wedi ystyried a yw’r buddiannau hynny’n cael eu diystyru gan hawliau a rhyddid cyflogeion neu weithwyr neu beidio ac wedi dod i’r casgliad nad ydynt.

Mae’r sefydliad yn prosesu gwybodaeth iechyd os oes angen iddo wneud addasiadau rhesymol i’r broses recriwtio ar gyfer ymgeiswyr ag anabledd. Mae hyn er mwyn cyflawni ei rwymedigaethau ac ymarfer hawliau penodol mewn perthynas â chyflogaeth.

Os yw’r sefydliad yn prosesu categorïau data arbennig eraill, fel gwybodaeth am darddiad ethnig, cyfeiriadedd rhywiol, iechyd, crefydd neu gred, oed, rhywedd neu statws priodasol, gwneir hyn at ddibenion monitro cyfle cyfartal gyda chaniatâd penodol yr ymgeiswyr swyddi, y gellir ei dynnu’n ôl unrhyw bryd.

Ar gyfer rhai rolau, mae dyletswydd ar y sefydliad i geisio gwybodaeth am euogfarnau troseddol a throseddau. Os yw’r sefydliad yn ceisio’r wybodaeth yma, mae’n gwneud hynny am ei fod yn angenrheidiol i gyflawni ei rwymedigaethau ac ymarfer hawliau mewn perthynas â chyflogaeth.

Os yw eich cais yn aflwyddiannus, bydd y sefydliad yn cadw eich data personol ar ffeil am 9 mis rhag ofn y bydd cyfleoedd cyflogaeth yn y dyfodol fydd yn addas i chi. Bydd y sefydliad yn gofyn am eich caniatâd cyn cadw eich data at y diben hwn a gallwch dynnu eich caniatâd yn ôl unrhyw bryd.

**Pwy sydd â mynediad i’r data hwn?**

Caiff eich gwybodaeth ei rhannu’n fewnol at ddibenion yr ymarfer recriwtio. Mae hyn yn cynnwys aelodau o’r tîm AD a Recriwtio, rheolwyr a staff sydd yn gysylltiedig â rhestrau hir a rhestrau byr, pobl sydd yn cyfweld (yn cynnwys cymheiriaid) sydd yn gysylltiedig â’r broses recriwtio, rheolwyr yn y maes busnes sydd â swydd wag a staff TG/Cyllid os yw’r data’n angenrheidiol ar gyfer cyflawni eu rolau e.e. i dalu am gostau teithio i gyfweliadau, yn dilyn cymeradwyaeth ffurfiol gan L&W.

Ni fydd y sefydliad yn rhannu eich data gyda thrydydd partïon, oni bai bod eich cais am gyflogaeth yn llwyddiannus a’i fod yn cynnig cyflogaeth i chi. Bydd y sefydliad wedyn yn rhannu eich data (os yw’n briodol) gyda:

* chyn-gyflogwyr i gael geirdaon ar eich cyfer;
* darparwyr gwiriadau cefndir cyflogaeth er mwyn cael gwiriadau cefndir angenrheidiol;
* y Gwasanaeth Datgelu a Gwahardd i gael gwiriadau cofnodion troseddol angenrheidiol; a
* Darparwr Gwasanaeth Hunaniaeth (IDSP) i gael gwiriadau hawl i weithio trwy Dechnoleg Dilysu Dogfennau Adnabod.

Ni fydd y sefydliad yn trosglwyddo eich data y tu hwnt i Ardal Economaidd Ewrop.

**Sut mae’r sefydliad yn diogelu data?**

Mae’r sefydliad yn cymryd diogeledd eich data o ddifrif. Mae ganddo bolisïau a rheolyddion mewnol yn eu lle i sicrhau nad yw eich data’n mynd ar goll, yn cael ei ddinistrio ar ddamwain, yn cael ei gamddefnyddio na’i ddatgelu, ac nad oes unrhyw un yn cael mynediad iddo ac eithrio ein cyflogeion tra’n cyflawni eu dyletswyddau’n gywir.

Mae manylion y polisïau hyn yn cynnwys Polisi Diogelu Data a Pholisi TG L&W, y gellir cael copi ohonynt gan y Tîm AD: hr.team@learningandwork.org.uk.

**Am ba hyd mae’r sefydliad yn cadw data?**

Os nad yw eich cais am gyflogaeth yn llwyddiannus, bydd y sefydliad yn cadw eich data ar ffeil am 9 mis ar ôl diwedd y broses recriwtio berthnasol ar gyfer cyfleoedd cyflogaeth yn y dyfodol. Ar ddiwedd y cyfnod hwnnw neu unwaith y byddwch yn tynnu eich caniatâd yn ôl, bydd eich data’n cael ei ddileu neu ei ddinistrio.

Os yw eich cais am gyflogaeth yn llwyddiannus, bydd data personol sydd yn cael ei gasglu yn ystod y broses recriwtio yn cael ei drosglwyddo i’ch ffeil personél a’i gadw yn ystod eich cyflogaeth. Bydd y cyfnodau y bydd eich data’n cael ei gadw yn cael eu rhoi i chi mewn hysbysiad preifatrwydd newydd pan fyddwch yn cael cynnig contract cyflogaeth.

**Eich hawliau**

Fel testun data, mae gennych nifer o hawliau. Gallwch:

* gael mynediad at eich data a gwneud copi ohono ar gais;
* gofyn i’r sefydliad newid data anghywir neu anghyflawn;
* gofyn i’r sefydliad ddileu neu atal prosesu eich data, er enghraifft os nad yw’r data’n angenrheidiol bellach at ddibenion prosesu;
* gwrthwynebu i brosesu eich data os yw’r sefydliad yn dibynnu ar ei fuddiannau dilys fel sail cyfreithiol ar gyfer prosesu; a
* gofyn i’r sefydliad roi’r gorau i brosesu data am gyfnod os yw’r data’n anghywir neu os oes anghydfod ynghylch a yw eich buddiannau chi yn diystyru sail ddilys y sefydliad dros brosesu data.

Os hoffech ymarfer unrhyw un o’r hawliau hyn neu wneud cais am hawl i gael mynediad, cysylltwch â’r Tîm AD. Ebost: hr.team@learningandwork.org.uk.

Os ydych yn credu nad yw’r sefydliad wedi cydymffurfio â’ch hawliau diogelu data, gallwch gwyno wrth y Comisiynydd Gwybodaeth.

**Beth os nad ydych yn darparu data personol?**

Nid ydych o dan unrhyw ddyletswydd contract i ddarparu data i’r sefydliad yn ystod y broses recriwtio. Fodd bynnag, os nad ydych yn darparu’r wybodaeth, efallai na fydd y sefydliad yn gallu prosesu eich cais yn gywir neu ddim o gwbl.

Nid oes unrhyw ddyletswydd arnoch i ddarparu gwybodaeth at ddibenion monitro cyfle cyfartal ac nid oes unrhyw ganlyniadau i’ch cais os byddwch yn dewis peidio darparu gwybodaeth o’r fath.

**Gwneud penderfyniad awtomataidd**

Nid yw prosesau recriwtio yn seiliedig ar wneud penderfyniadau awtomataidd yn unig.